**Kapittel 4 Sykehus og helsetjeneste**

**- et helhetlig og likeverdig offentlig helsetilbud**

*Endelig oppdatert: 04.11.2020*

***Oversikt over forslagene til dette kapitlet:***

|  |  |  |  |
| --- | --- | --- | --- |
| **Kapittel** | **Punkt** | **Linjenr** | **Type forslag** |
| **4 Sykehus og helsetjeneste** | Innledning | 475 | Endring |
|  | Innledning | 481 | Endring |
|  | 4.1 Folkestyrt helseforvaltning | 498 | Endring |
|  |  |  |  |

|  |  |
| --- | --- |
| **Type forslag:** Endring | **Forslagsstiller:**  Anne Grethe Tuseth  Per Aschjem |
| **Kapittel:** Kap. 4: Sykehus og helsetjeneste | **Underpunkt:** Innledning |
| **Linjenummer:** 475 |  |
| **Opprinnelig punkt:**  Det har vært en økonomisk motivert nedbygging av beredskapen i antall døgnplasser ved somatiske sykehus og i psykisk helsevern, i smittevernsutstyr og medisinaldepot. | |
| **Nytt punkt:**  Antall somatiske sengeplasser er halvert siden 1980. I dag har vi under 11 000. Norge er et av landene med færrest sengeplasser pr. innbygger. Antall senger i psykisk helsevern er også mer enn halvert i samme periode til nå 3600.  Dagbehandling, polikliniske tilbud, helsehus og innsatsteam erstatter ikke sykehus for alvorlige syke. | |
| **Begrunnelse:**  Vi mener programmet blir bedre forstått hvis vi opplyser om viktige fakta. | |

|  |  |
| --- | --- |
| **Type forslag:** Endring | **Forslagsstiller:**  Anne Grethe Tuseth  Per Aschjem |
| **Kapittel:** Kap. 4: Sykehus og helsetjeneste | **Underpunkt:** Innledning |
| **Linjenummer:** 481 |  |
| **Opprinnelig punkt:**  Rødt mener hele befolkningen skal ha rett til et godt, offentlig helsetilbud etter behov. | |
| **Nytt punkt:**  Rødt mener at alle sykehus skal opprettholdes og videreutvikles. Lokalsykehusene sikrer et helsetilbud til alle og er et sterkt distriktspolitisk virkemiddel.  Ullevål sykehus og Rikshospitalet er avgjørende viktig for akuttberedskapen for hele landet. Sykehusene må ikke ødelegges | |
| **Begrunnelse:**  481 er lite forpliktende for Rødts helsepolitikk. Rødt må programfeste at vi ikke har noen sykehus å miste. At sykehus er viktige for befolkningsammensetning og for lokalt næringsliv bør skrives i programmet.  Ullevål sykehus og Rikshospitalet har stor nasjonal betydning. Programmet må være konkret i kampen for å bevare de to sykehusenes egenart. Her kan Rødt ikke være mindre på ballen enn SP. | |

|  |  |
| --- | --- |
| **Type forslag:** Endring | **Forslagsstiller:**  Anne Grethe Tuseth  Per Aschjem |
| **Kapittel:** Kap. 4: Sykehus og helsetjeneste | **Underpunkt:** 4.1 Folkestyrt helseforvaltning |
| **Linjenummer:** 498 |  |
| **Opprinnelig punkt:**  Ansatte, brukere og pårørende skal gis reell innflytelse. Det kan gjøres gjennom en mindretallsrepresentasjon i forhold til folkevalgte/lokalpolitikere i regionale helsestyrer som skal gjennomføre sentralt vedtatte helsepolitikk. | |
| **Nytt punkt:**  Ansatte, pasienter og pårørende skal gis reel innflytelse Det kan gjøres gjennom en jevnbyrdig representasjon i forhold til de eieroppnevnte styremedlemmer i regionale helseforetak som skal gjennomføre vedtatte helsepolitikk. | |
| **Begrunnelse:**  Slik punktet står nå er det en uklarhet i teksten; at en mindretallsrepresentasjon kan gi reel innflytelse.  I Helseforetakene er styremeldemmene ikke folkevalgt men eieroppnevnt. Vi finner flest “styregrosssister” og få folkevalgte/lokalpolitikere i styrene.  Tillitsvalgte ansatterepresentanter er alltid i mindretall.    Styrevedtakene som fattes i foretaksstyrene av et ofte lite opplyst flertall av eieroppnevnte styremedlemmer er en vedvarende farse der de tillitsvalgte og pasienter aldri får reel innflytelse.  Det er helseministeren som “eier” de 4 regionale helsefortakene. Styrene i helseforetakene har ansvaret for å styre og kontrollere driften i regionene.  Stortinget sikrer ikke en folkvalgt kontroll av driften av sykehusene. | |

*/end kap 4 Sykehus og helsetjeneste*